EELNÕU 2020/231

								KOMISJONID:

eelarve- ja arengu-		
haridus-		
kultuuri- 	JK	
majandus-		
revisjoni-		
sotsiaal- 		

VILJANDI LINNAVOLIKOGU

OTSUS

30. jaanuar 2020   nr

Viljandi linna 2019. aasta teatripreemia 

Viljandi Linnavolikogu 24.09.2015 määruse nr 65 “Viljandi linna teatripreemia“ alusel ning arvestades laekunud ettepanekuid ja Viljandi Linnavolikogu kultuurikomisjoni ettepanekut Viljandi Linnavolikogu

o t s u s t a b:

1. Kinnitada Viljandi Linnavolikogu kultuurikomisjoni otsus.

2. Viljandi linna 2019. aasta teatripreemia saaja on …………………………. .

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Evelin Lagle
Esitatud: 13.01.2020
Esitaja: Viljandi Linnavalitsus			Ettekandja: Marko Tiitus
Lk arv: 3
Hääletamine: nõudmisel

Seletuskiri
Viljandi linna 2019. aasta teatripreemia

Eelnõu eesmärk on tunnustada väljapaistva tegevuse eest teatrikunsti edendamisel Viljandi linnas tegutsevat füüsilist isikut või kollektiivi või Viljandi teatrites etenduste lavaletoomisel osalenud külalislavastajat või külalisnäitlejat.

Õiguslik alus: Viljandi Linnavolikogu 24.09.2015 määrus nr 65 “Viljandi linna teatripreemia“.

Esitatud kandidaatide põhjal on koostatud koondtabel. 
Preemia suurus on 1 000 eurot. 

Teatripreemia 2019 kandidaadid
	Kandidaat	Põhjendus (muutmata või vähesel määral toimetatud kujul)

1	Altmar Looris

(Esitanud: Viljandi Linnavolikogu Eesti Keskerakonna saadikurühm)	Viljandi Nukuteatri juht, peanäitejuht ja eestvedaja. Viljandi Nukuteater on tuntud ja tunnustatud Viljandi teatrikollektiiv. Suur roll selles on Viljandi Nukuteatri juhil, peanäitejuhil ja eestvedajal Altman Loorisel. Edukas oli ka aasta 2019.
	
2	Ugala Teater

(Esitanud: Ditmar Martinson)	Ligipääsetavuse suurendamine puuetega inimestele – viipe- ja kirjeldustõlke edendamine teatris.
	
3	Vilma Luik

(Esitanud: Viljandi Linnavolikogu Isamaa saadikurühm)	Kauaaegne südamega tehtud töö ja „ aina paremaks läheb“. Ka kolleegid kiidavad, mis tegelikult on kõige suurem tunnustus.
	
4	Aarne Soro

(Viljandi Linnavolikogu saadikurühm Eesti Reformierakond)	Allan Karlssoni rolli eest etenduses „Saja-aastane, kes hüppas aknast välja ja kadus“.	
5	Lavastuse "Kui me nüüd ei sure, ei sure me kunagi" lavastusmeeskond Liis Aedmaa,
Laura Kalle, Peeter Konovalov, Liina Unt, Sander-Aleks Paavo

(Ugala Teater)	Ugala ja Viljandi linna lugu rääkiva originaallavastuse loomise eest. Lavastus tugineb arhiivimaterjalidele ja selle kaudu avatakse publikule teatritegemise telgitagused, mis aitavad mõista, kuidas Ugala teater sündis. Meelelahutuslikus vormis tagasivaade pakub äratundmist nii kohalikku ajalugu tundvatele inimestele kui ka näitab ilmekalt, kuidas omaaegsest provintsiteatrist on Ugala tänaseks päevaks kasvanud nii piirkonna kui ka kogu Eesti kultuuriloo mõistes suureks ja ülioluliseks kultuurimajakaks.	
6	Lavastuse "Kui me nüüd ei sure, ei sure me kunagi" lavastusmeeskond ja trupp

(Johan-Kristjan Konovalov)	Suurepärane lavastus, mis toob vaatajateni 80 aasta taguse Ugala teatri elu ja inimesed, aga ka olulisemad tegelased tollases Viljandi kultuurielus. Tunnustus väärivad nii dramaturgia, lavastaja- ja näitlejatööd kui ka lavastuse jaoks loodud originaalmuusika.	
7	Enn Kose

(Viljandi Linnavolikogu Sotsiaaldemokraatide saadikurühm)	Enn Kose (77) kogu töömehetee on möödunud Viljandis ja teatris Ugala. Asunud pärast Tallinnfilmi õppestuudio lõpetamist 24-aastasena (1963.a) Ugalas tööle näitlejana ning mänginud peaosi paljudes lavastustes, asus ta 1973.aastal tööle Ugala direktorina ning töötas sellel ametikohal 27 aastat. Direktoritöö kõrvalt lõpetas Enn Kose Tartu Ülikooli õigusteaduskonna. 2000-2009 töötas Enn Kose Ugala majandusjuhatajana. Tema suureks teeneks Viljandi linna ees on ja jääb Ugala uue hoone väljavõitlemine, projekteerijaile lähteülesannete formuleerimine ning tellija järelvalve teostamine hoone ehituse ajal (1975-1981). Pärast maja valmimist oli just Kose hool ning südamega tehtud töö selleks, mis võimaldas maja ekspluateerida Viljandi linna puhta ja kauni esindussaalina 35 aasta jooksul. Pärast rekonstrueerimise lõppu säilitab hoone ka nüüd nii oma senise välisilme kui sisekujunduse.

Direktoriameti kõrvalt jätkas Enn Kose tegutsemist näitlejana ning on Ugala laval loonud üle poolesaja suurema ja väiksema rolli. 1985. aastal omistati Enn Kosele teenelise kunstitegelase aunimetus.

Enn Kose on mitmel korral esitatud Viljandi linna elutöö preemia kandidaadiks, kuid kordagi pole linnavolikogu enamus toetanud tema panust linna preemia vääriliseks. Seetõttu leiame, et Viljandi üks silmapaistvamaid arendajaid vääriks seda preemiat.	
8	Oleg Titov

(Juhan-Mart Salumäe)	Töötanud balletisolistina 1984 - 1987 Novosibirski Ooperi- ja Balletiteatris ning 1987 - 2004 Vanemuise teatris.

2019. aastal teinud suurepärase rolli lavastuses „100-aastane, kes hüppas aknast välja ja kadus“. Andnud kustumatu panuse lastelavastustesse Ugala teatris. 

Sündis Siberi tööstuslinnas Kemerovos. Kümneaastasena asus õppima Novosibirski balletikoolis, kuhu jäi kolmeks aastaks, seejärel astus Moskva Balletiakadeemiasse, mille lõpetas 1984. aastal. Pärast lõpetamist sai Titovist balletisolist Novosibirski Ooperi- ja Balletiteatris (1984–1987). Kui Novosibirski teater 1987. aastal remondiks suleti, tuli Oleg Titov Ülo Vilimaa kutsel Tartusse Vanemuise teatrisse, kuhu jäi 17 aastaks (1987–2004). Pärast Vanemuisest lahkumist asus alates 1. augustist 2004 tööle liikumisjuhina Ugala teatris. Esimese suurema tähelepanu liikumisjuhina pälvis Oleg Titov lavastusega "Chicago" juba 2004. aastal. Alates 2010. aastast juhendab Tartu Ülikooli Viljandi Kultuuriakadeemia tantsukunsti eriala üliõpilasi.	

(allkirjastatud digitaalselt)
Evelin Lagle, 
kultuuri- ja noorsootöö spetsialist